钦定古今图书集成/理学汇编/学行典/第200卷 > 何功右
## 钦定古今图书集成/理学汇编/学行典/第200卷 > 何功右

按《广东通志》：“何功右，字元理，顺德人。生三月而孤，母
李氏守节，育之无闲言。功右有至性，稍长问父容貌，
见遗书辄泣，尝以不逮事父为恨。奉母极欢，未尝远
左右。母病，吁天求代。居丧哀毁，几不能生，著《苦思录》
以寄哀慕，见者伤之。后家产芝九茎，甘露降于庭，人
谓孝感，缙绅长者多与之游，虽盗贼亦戒毋犯。”何孝
子。万历丁酉，御史以闻，旌表。